**Doina oltenească IV**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În noaptea Sântei-Mării

S-au vorbit vro trei copii

Să apuce-n codrul de tei

Să cerce de-s voinicei.

Pe unu-l chema Ciocan

Şi avea-n mână-un buzdugan,

Pe-al doilea Busuioc

Şi ţinea potera-n loc.

Iar eu mă numeam Mihai

Şi săream pe şapte cai

De striga Craiova vai!

Şapte ani am haiducit,

Pe ciocoi am îngrozit,

Dar pe când ne luptam noi

Au pierit doi într-o joi

Ş-am rămas eu singurel

Ca pe câmp un stejărel.

Singurel eu am rămas,

Dar de codru nu mă las!